**Styremøte 03.03.16**

Til stede: Annfrid Kjelbergsengen, Tone Simensen Eltervåg, Linn Sæthre, Margrethe Veen, Christine Åsegård, Beate Katrine Henningsen, Adeline Broust Tiede og Stine Støldal Risa

Saksliste

1. Hvem er vi og hva vil vi oppnå i 2016? (Oppgaver til vervene. Hva ønsker hver enkelt å bidra med?)

Tone: Reklamere mer for klubben for å få inn flere medlemmer. Være inkluderende og gi av meg selv for at nye marsvinentusiaster skal synes det er hyggelig å være i klubben.

Margrethe: Verve flere medlemmer, gjøre mitt beste for godt samhold i styret og NMK generelt. Er opptatt av at vi skal ha en god tone. Er det noe vi er uenige i skal det ordnes opp i straks.

Annfrid: Jeg håper vi sammen kan jobbe for å øke medlemstallet og minst like viktig få flere AKTIVE medlemmer som både deltar på utstillingene, med å arrangere utstillinger og den daglige driften.

Linn: Flere medlemmer er jo alltids bra, men jeg syns vi er inne i et fint driv med å holde stand på dyrebutikker og lignende for å gi folk informasjon. Jeg kunne godt tenke meg å få i gang noe sånt på denne siden av Oslo også.

Beate: Flere medlemmer, mer aktivitet i forhold til marsvinbladet, det skulle selvfølgelig vært mer aktivitet her nord, men jeg alene har ikke anledning til å ha stand eller utstilling her.

Christine: Det meste av det jeg har tenkt på, er vel sagt nå, men ellers er det mitt (personlige) håp at det endelig blir litt fortgang i det elektroniske registeringssystemet, det er ganske mye som må ordnes/endres før stamtalver kan registreres elektronisk.

Sammenfattet fra alle: Vekst i NMK, antall medlemmer og aktivitet.

1. Utstillingskalender 2016

April

Alt er på plass der. Stine sender bestilling på pokaler i morgen. Det blir pokaler til både rase, pet og UMM. Stine bestiller også små medaljer til alle barna som skal delta til å ha rundt halsen med klubbens logo på.

Juni

Planlegging er begynt. Blir 18. Juni om lokalet er ledig.

August

Blir i øst.

Oktober

Blir i Stavanger som den pleier.

Annfrid holder styret oppdatert på planlegging i øst og Stine gir beskjed om hun/de trenger hjelp til noe i april.

1. Pågående saker:

Artikler fra Tomas

Margrethe er ferdig med sitt. Legger ut så fort som mulig eller spør en av de andre i styret om hjelp til å legge ut. Mariannes del ble ikke ferdig. Linn tar Mariannes del og legger det ut.

1. Saker vi er pålagt fra årsmøtet
	1. Endringer i utstillingsreglement og vedtekter må føres inn på nettsiden.

Adeline eller Beate fører dette inn på hjemmesiden.

* 1. Se på konsekvens for å avsløre at et dyr er under 5 mnd, men stilles i seniorklasse dersom dette gjøres av andre enn eier.

Etter mye drøfting fram og tilbake ble vi enige om å se på denne neste styremøte.

* 1. Veiledning for skrivere

Stine og Tone ser på denne.

* 1. Utarbeide teoretisk prøve for oppdrettere.
	2. Utarbeide etiske retningslinjer for avl i NMK

Begge disse flyttes til neste styremøte pga tid.

* 1. Utrede muligheten for, og konsekvensen av, å åpne for at samme dyr kan stilles i pet- og rase-klasse på samme utstilling

Styret er enig om at det er flere ulemper enn fordeler med å tillatte dette, spesielt for dyret.

Annfrid og Linn ser på dette til neste gang.

1. Registreringssystemet – hva er status?

Det må litt endringer til for at det kan tas i bruk skikkelig, uten bøker har ikke registrator noen oversikt. Christine har kommet med en del forslag, men det har aldri blitt gjort noe med, dessverre.

Lars skal være med å se på dette, men han har enda ikke hatt tid. Han har flere ideer for å gjøre det mer brukervennlig.

Adeline, Christine og Lars innfører en dialog angående dette.

1. Rosetter – Bestilling og mulighet for å tømme litt av lageret vi har.

Annfrid fortsetter gjerne med å bestille rosetter for klubben. Klubben har mange BIS 8, BIS 9 og BIS 10 og MANGE BIR og BIR-Jr, mens det begynner å bli lite av resten. Annfrid vil resirkulere noen av disse som ikke blir brukt. Annfrid gis medhold fra styret til å rydde og gjenbruke litt til de to neste utstillingene. Norsk Vinner får egne sløyfer slik det pleier.

1. Oslo Pet Show 2016

Klubben bør delta i år som i fjor. Det forslås å gi denne til petkomitéen i første omgang.

1. Nordisk Mesterskap 2018

Danskene har blitt enige om å arrangere det annen hver gang. Det er derfor naturlig at vi åpner en dialog med NMF om hvordan vi skal dele det i Norge. Ønsker vi å samorganisere hver gang eller arrangere annen hver gang slik som danskene gjør? Annfrid skriver et brev og legger ut utkast i styregruppen før hun sender det.

1. Velkomstblad

Det har tidligere vært snakk om et velkomstblad. Beate tar nå tak i denne og starte utforming av dette. Det bør inneholde:

Info om klubben

* Kort om utstillinger
* Marsvinhold
* Kort presetasjon av rase
* Bilder

Hun poster etter hvert slik at resten av styret kan komme med synspunkter.

1. Omregistrering i Brønnøysund og flytting av kontotilgang

Annfrid trenger personnummer til styrets medlemmer for å omregistrere i Brønnøysund registeret og for å flytte kontoen.

1. Eventuelt
	1. Epostadresser til klubben

Adeline har lagt inn adressene til de nye medlemmene slik at de kan få videresendt epost til sin egen. Adeline sender også på ny til Stine, Margrethe og Annfrid.

* 1. Behandling av alvorlige sykdommer oppdaget i innsjekk

Vi ser på denne på neste møte.

* 1. Eng crested ensfargert og tegnet.

Skal disse dømmes med hver sin BIR eller sammen?

Vi ser på denne på neste møte.

Stine lager en fil i styregruppen for årsmøtesaker slik at saker ikke forsvinner eller blir glemt i løpet av året.